ZÁPISNICA

zo zasadnutia Občianskej rady Radvaň v

Banskej Bystrici,

konaného dňa 3. októbra 2019

**PROGRAM:**

***1.Otvorenie zasadnutia, voľba zapisovateľa a overovateľa zápisnice ,schválenie programu 2. Kontrola uznesení 3. Slovo pre hostí 4. Vyhodnotenie ankety z podujatia Radvanský deň 2019 5. Príprava podujatia „večer seniorov“ a „Mikuláš“ v Radvani 6. Príprava dokumentu „Rámcový plán akcií financovaných z dotácie na rok 2020 7. Príprava informačných novín „Spravodaj ORR 2019“ 8. Rôzne, diskusia 9. Uznesenia, záver***

**Prítomní členovia ORR**: R. Miškár, A. Jankovič, G. Tokárska, A. Povinská, J. Bystran, V. Báťková, M. Kršňák, P. Rusnák, J. Moravčík, D. Hanko, P.Miklóši **Ospravedlnení:** Ľ. Priehodová, P. Novanský, M. Vincenc, N. Bieliková, Ľ. Póčová, L. Lapinová, M Ondráš, K. Grác, A. Švecová **Poslanci MsZ :** E. Karová,

Ospravedlnení poslanci : S. Dlholucký , V.Moravčík

***1.Otvorenie zasadnutia***: predseda OR privítal prítomných členov ORR a poslankyňu MsZ. Konštatoval,že zasadnutie nie je uznášania schopné, a preto nemôže prijímať uznesenia. Napriek tomu odporučil prerokovať body programu. Za zapisovateľku sa prihlásila G.Tokárska a overovateľa A. Jankovič.

Nikto z prítomných nemal doplňujúci bod do programu zasadnutia.

***2. Kontrola uznesení z poslednej OR***: **č. 01/09/2019** **-** **splnené**

***3. Slovo pre hostí.*** E. Karová, poslankyňa MsZ informovala o svojom delegovaní do rady ZŠ Radvanská 1. Ďalej informovala o rozvojových prioritách mesta Banská Bystrica pre volebné obdobie 2018 – 2022 a zvýraznila priority pre mestskú časť Radvaň :

v oblasti dopravy je v pláne rekonštrukcia ciest Poľná ulica smer Malachov; - Bernolákova ulica; - výstavba chodníka Moskovská rázcestie - Poľná ulica; - výstavba cyklotrasy Hušták – Radvaň – Kráľová; - výstavba cyklolávky ponad R1 v časti Radvaň; -výstavba parkovacích domov na Kalinčiakovej ulici; v oblasti športu je v pláne výstavba mládežníckeho futbalového štadióna Radvaň

informovala prítomných o legislatívnom vymedzení komunitného centra v zmysle zákona č. 448/2008 Z.z. v znení neskorších predpisov.

Tiež informovala o pláne opráv výtlkov na cestách a vyjadrenie Ing. R. Hláčikovej k možnostiam čerpania finančných prostriedkov pre opravy miestnych komunikácií. Toto bude na rozhodnutí poslancov za daný volebný obvod .

***4. Vyhodnotenie ankety z podujatia Radvanský deň 2019***

A. Jankovič vyhodnotil anketu z podujatia Radvanský deň 2019.

Uviedol, že je to iba štatistické vyhodnotenie a preto navrhol urobiť doplňujúce obsahové vyhodnotenie z pohľadu námetov a návrhov občanov. Konštatoval, že bolo odovzdaných iba 33 anketových lístkov, čo je z pohľadu celkového počtu účastníkov Radvanského dňa pomerne malá účasť na ankete.

***5. Príprava podujatia „Piaty večer stretnutia seniorov „ a „Posedenie s Mikulášom“***

Stretnutie organizátorov-členov OR pred podujatím „ Piaty večer seniorov“ bude dňa 24.10.2019 o 15:00 hod. v školskej jedálni ZŠ Radvanská 1.

Podujatie „ Posedenie s Mikulášom“ bude garantovať D. Hanko, ktorý prerokuje s vedením ZŠ Radvanská 1 možnosť jeho organizácie v navrhnutých termínoch 03.12.2019, resp. 10.12.2019.

***6. Príprava dokumentu „Rámcový plán akcií pre rok 2020“***

R. Miškár informoval o príprave Rámcového plánu akcií pre rok 2020 . Uviedol, že momentálne nie je isté navyšovanie príspevku mesta na občana a odporučil pri tom vychádzať z takéhoto plánu pre rok 2019 zo sumy 11 215 EUR. Požiadal členov OR o predloženie návrhov na čerpanie finančného príspevku mesta pre bežné výdavky a kapitálové výdavky.

***7. Príprava informačných novín „Spravodaj ORR 2019“***

Spravodaj bude spracovaný v štruktúre predchádzajúceho čísla, v obsahu budú uvedené aktivity poslancov. Garantom a koordinátorom bude P. Rusnák , ktorému budú členovia OR zasielať námety.

***8. Rôzne, diskusia***

A. Povinská upozornila a požiadala garantov jednotlivých podujatí OR na správnosť a včasnosť predkladania dokladov k vyúčtovaniu podujatí ***.***

***9. Uznesenia, záver*** R. Miškár poďakoval prítomným za účasť na zasadnutí.

Zapísala: Gabriela Tokarska

Overil: Anton Jankovič

Ďalšie zasadnutie OR bude 7. novembra 2019 o 17:00 hod